اسلام وِچ زنانیاں

اِسلام وِچ زنانیاں (اردو: اسلام میں خواتین)۔ اسلام وِچ زنانی مسلم زنانیاں (عربی: مسلمات مسلمہ، واحد مسلمۃ مسلمہ) دے تجربے انجو انج سماج دے وِچالے وِچ وسیع پیمانے تے انجو انج ہون٘دے ہِن۔ ہِکّے ویلے وِچ، اِنّھاں دا مسلمان ہووݨ ہِک سان٘جھا عنصر ہون٘دا ہِے جیڑھا اِنّھاں دی حیاتی اُتے انجو انج سطحاں تے اثر انداز کرین٘دا ہِے اَتے اِنّھاں کُوں اِنّھاں دی عام سُن٘ڄاݨ ݙین٘دا ہِے جیڑھا اِنّھاں دے وِچالے وِچ وسیع ثقافتی، سماجی اَتے اقتصادی جھیڑیاں کُوں مِٹاوݨ دی خدمت کرین٘داں ہِے۔

اِسلامی تاریخ دے وِچالے وِچ زنانیاں دی سماجی اَتے روحانی حیثیّت کوں جِنّھاں شئیں نے اثر انداز کِیتا ہِے اُنّھاں وِچ اِسلام دا مقدس متن، قرآن مجید، حدیث، سنتِ رسول اللہ (حضرت محمدِ مصطفیٰ صلی اللہ علیہ و آلہٖ و سلم)، اجماع، قنُون سازی وِچ اتفاقِ راؑے، قیاس، ہِکّو جئیں حالات وِچ قنُون دا قیاس کرݨ، فتویٰ، مذہبی نظریات یا قنُون دے نقطۂ نظر دے بارے وِچ غیر پابند رائے یا فیصلے، شامل ہِن۔

 اثر تے رسوخ دے ذریعے 
مسلم زنانیاں کِیتے اسلام دے تحت اثرات دے چار ذرائع ہِے۔ پہلے ݙو قرآن تے حدیث، بنیادی ذرائع سمجھے وین٘دے ہِن۔ جاں جو ٻئے ݙو ثانوی اَتے حاصل شدہ ذریعے ہِن جین٘دے وِچ اسلامی فقہ دے انجو انج سکولاں اَتے مسلم فرقیاں دے وِچالے اختلاب ہِے۔ اجماع، قیاس، فتاویٰ اَتے اجتہاد دے رُوپ وِچ مؤثر ثانوی ذرائع ہِن۔ 

 بنیادی ذرائع 
اسلام وِچ زنانیاں کُوں قُرآن کریم اَتے حدیث دے تحت کئی رہنمائیاں کِیتیاں ڳئیاں ہِن۔ اِنّھاں رہنمائیاں کُوں فقہ (اسلامی قنُون)، تے مستند حدیث توں حاصل تھیوݨ آلے تشریحاں اَتے جمہور علماء دے نظریے دے ذریعے سمجھیا وین٘دا ہِے۔ اِنّھاں تشریحاں اَتے اِنّھاں چَلن اِیں ویلے مسلم دُنیا دے تاریخی تناظر وِچ ہِن جِہڑیلے اِیہ تشریحاں لِکّھے ڳئے ہَن۔ 

 ثانوی ذرائع 
اِسلام دی زنانیاں اُتے اثر و رسوخ دے بنیادی ذرائع ہر ممکنہ صورت حال نال نٻڑݨ کِیتے کافی کائے نِھیں۔ اِیں وجہ کنُوں اسلامی فقہ تے مذہبی سکولاں نے ترقی کِیتی۔ مذہبی عُلماء نے مسلماناں کِیتے صحیح مذہبی طریقہ لبَّھݨ کِیتے معتبر دستاویزاں، داخلی بحثاں دی نشان دہی اَتے اتفاقِ رائے قائم کرݨ کِیتے وسائل دے حوالے کِیتے ہِن۔ اِیہ سبّھے زنانیاں کِیتے اثر تے رسوخ دے ثانوی ذرائع ہِن۔ اِنّھاں وِچ اجماع، قیاس، اجتہاد اَتے فتاویٰ وی شامل ہِن۔ 

 جنسی کردار 
اِسلام وِچ صنفی کردار ݙو قاعدیاں اُصولاں دے نال رنگا رنگ ہِن: ١: زنانیاں اَتے مرداں دے وِچالے وِچ روحانی برابری۔ اَتے ٢: اِیہ وِچار جو زنانیاں کِیتے زنانیت اَتے مرداں کِیتے مردانگی۔ 

 زنانیاں دی تعلیم 
روایتی محاذ

قرآن کریم -( اسلام دا مقدس متن) اتے محمد صلی اللہ علیہ وسلم دی ٻولی یا فعل (سننہ) مرد تے زنانی ݙُون٘ہائیں دے علم حاصل کرݨ دے حق دی برابر وکالت کرین٘دا ہِے۔  

 قنُونی معاملے 
زنانی کُوں ٻہوں سارے قنُوںی تحفظ وی حاصل ہِن۔ 

 وراثت وِچ حق 
اسلامی معاشرے وِچ زنانی کُوں وراثت وِچ حِصّہ ݙِتّا وین٘دا ہِے۔ 

 مجرمانہ معاملے 
ڄیکر زنانی کہِیں مجرمانہ سرگرمی وِچ ملوث پاتی ون٘ڄے تاں اُون٘دی سزا اُوہو ہِے جیڑھی مرد دی ہوسی۔ 

 زنانی دی اُڳاہی 
اسلام وِچ زنانی دی اُڳاہی دے حوالے نال ݙو ونکیاں دی آراء پاتی وین٘دی ہِے۔ کُجھ دے نیڑے زنانی دی اُڳاہی مرد دی اُڳاہی دے برابر ہِے، جاں جو کُجھ دے نیڑے ݙو زنانیاں برابر ہِن ہِک مرد دے۔  

 شادی 
زنانی اپݨی مرضی نال شادی کر سڳدی ہِے۔ 

 طلاق / خلع 
ڄیکر زنانی اپݨی شادی توں خوش کائے نِھیں تاں خُلع وی گِھن سڳدی ہِے۔ 

 پہناوا 
اِسلامی حد ٻَنّیاں وِچ رہن٘دے ہوئے پہناوے پاوݨ دی اَزادی ہِے۔ 

 مہان٘دریاں اِسلامی زنانیاں 

 حضرت خدیجہ
 حضرت عائشہ بنت ابی بکر

 ٻِیا ݙیکھو 

 اسلام وِچ زنانی دی اُڳاہی
 زنانیاں دیاں مسیتاں
 اسلام دیاں عالمہ زنانیاں دی تن٘دِیر
 قُرآن مجید وِچ تِرِیمتاں دا ذکر
ونکی:اسلام وِچ زنانیاں دے حقوق
ونکی:اسلام وِچ تِرِیمتاں دے حقوق
ونکی:اسلام اتے زنانی
ونکی:تِرِیمت اَتے اِسلام
ونکی:زنانیاں اَتے اُنّھاں دے متعلقات
ونکی:تِرِیمتاں اَتے اُنّھاں دے متعلقات